cyanic-selkie/wikianc huggingface dataset:
Sankerib
Vekst til makt
Som kronprins ble Sankerib gitt ansvaret for styre Assyria mens hans far Sargon var på krigstokt. I motsetning til sine forgjengere var Sankeribs styre ikke preget av langvarige militære kampanjer, til tross for hans mange kriger, men besto hovedsakelig av arkitektoniske fornyelser, konstruksjoner og utvidelser. Etter sin fars voldelige død sto Sankerib overfor tallrike vanskeligheter for å markere sin makt og møtte store trusler mot sine besittelser. Imidlertid greide han å vinne disse maktkampene og fikk til sist utført alle sine store byggeprosjekter. I løpet av hans herredømme flyttet hans rikets hovedstad fra sin fars nykonstruerte by Dur-Sharrukin (= Dur-Sargon, «Sargons by»), dagens Khorsabad, 20 km nordøst for Mosul, og til den eldre og tidligere hovedstaden Nineve. Det er betraktet som påfallende at Sankerib ikke bare forlot sin fars by, men heller ikke etterlot hans navn i noen offisielle inskripsjoner i løpet av sine egen tid.
Busåstjern
Busåstjern (eller Busåstjenn) er et vann på Mangenskogen, nord for tettstedet Lierfoss i Aurskog-Høland kommune i Viken.
Sankerib
Den bibelske redegjørelse
En del år senere, mens Sankerib drev ofring til sin gud Nisrok, ble han drept av to av sine sønner som deretter flyktet til Armenia. Det har blitt foreslått at Salme 46 i Salmenes bok ble diktet som en rednings- og befrielsesang og ble sunget av borgerne i Jerusalem etter deres suksessfulle forsvar av byen fra den assyriske beleiringen. Om dette er historisk korrekt eller ikke, har salmen blitt benyttet for tilsvarende anledninger senere.
Byggeprosjekter
Templene i Nineve ble restaurert og ny ble bygd i løpet av hans tid, noe som var kongens plikt. Det mest kjente var hans arbeid med templene for guden Assur og Akitu (nyttårstemplet). Han utvidet og forbedret også byens forsvarsanlegg som omfattet en vollgrav som omga Nineves forsvarsmur. En del av hans bymurer har blitt restaurert i moderne tid og kan fortsatt bli sett. Arbeidet for hans enorme byggeprosjekter ble utført blant annet av underkastede folk fra vasallstater som Quwê, Kilikia, Filistia, Tyr, og av kaldeerne og mannaiere.
Gilja kraftverk
Kraftverket er lokaleid. Det har vært kraftverk i Giljabekken siden 1917. Gilja gamle kraftverk ble nedlagt da dette ble bygd.
Brekkestøl kraftverk
Installert effekt er på 1,5 MW på en peltonturbin og midlere årsproduksjon er på 6,5 GWh og regnes som et minikraftverk.
Kraftverket er lokaleid.
Adamspiggen
Adamspiggen (Sri Pada) er et fjell på Sri Lanka og er kjent for å være et hellig sted for buddhister, hinduer, kristne og muslimer. Fjellet ligger 2243 meter over havet. Først og fremst er fjellet hellig for singalesiske buddhister. En grop på toppen av fjellet ses på for å være Buddhas fotavtrykk. Noen muslimer hevder avtrukket er fra Adam etter at han ble utvist fra paradis, mens i noen kristne tradisjoner er fjellet knyttet til en av Jesu disipler: Thomas. Fjellet er også hellig for tamilske hinduer, som tror at fotavtrykk er fra Shiva og kaller fjellet for Sivanolipada malai.
Junonia
Systematisk inndeling
Mange av artene her blir i noen klassifikasjoner ført til slekten Precis.
Nina Dobrev
Karriere
Modelljobber førte til reklame, som førte til opptaksprøver for film. Kort tid etter ble hun booket til roller i filmer som Fugitive pieces, Away from Her og Never Cry Werewolf og TV-serien Degrassi: The Next Generation. Hun var også å se i MTV-filmen The American Mall på CTV.
Einar Skjervold
Han meldte seg inn i Høyre i 1989. Skjervold var medlem av Stjørdal kommunestyre og leder i teknisk hovedutvalg 1992–1995, deretter medlem av Nord-Trøndelag fylkesting og leder i hovedutvalget for utdanning 1995–1999. Skjervold var Høyres 1. kandidat til Stortinget fra Nord-Trøndelag ved valget i 1993. Skjervold ble ikke valgt, men Høyre stod nærmest til å få representasjon fra fylket.
Intel 8086
Registre
Intel 8086 har 14 stk 16-bit registre, hvorav 8 er generelle registre: Registrene AX, BX, CX og DX kan både brukes som 16-bit registre, og som 8-bit registre med en øvre (Høy) og nedre (Lav) halvdel. I det sistnevnte tilfellet inneholder de to 8-bit tall.
Baker & Taylor
Baker & Taylor er et medieselskap i USA med hovedkvarter i Charlotte i Nord-Carolina. Selskapet ble grunnlagt i New York i 1828 som et bokbinderi som publiserte bøker for dedikerte medlemmer. I 1912 opphørte selskapet med bokutgivelser, og fokuserte i stedet på distribusjon av bøker.
HIZAKI grace project
HIZAKI grace project er soloprosjektet til Versailles' gitarist HIZAKI. Nåværende medlemmer av prosjektet er HIZAKI (gitar), Jasmine You (bass), Teru (gitar) og Mikage (trommer). Hgp har for tiden ingen fast vokalist. Tidligere vokalister var Seiji og Juka. Både Kamijo og Kaya har gjestesunget på konserter i 2007.
Huang Yongsheng
Huang Yongsheng (forenklet kinesisk: 黄永胜, tradisjonell kinesisk: 黃永勝, pinyin: Huáng Yǒngshèng; født 1910 i Xianning i provinsen Hubei i Kina, død 26. april 1983) var en general i Folkets frigjøringshær i Folkerepublikken Kina. I 1955 fikk Huang graden Shang Jiang (generaloberst), og fortsatte å stige i gradene gjennom 1950- og 1960-årene, til han endte opp som Lin Biaos stabssjef under kulturrevolusjonen. På grunn av sine nære bånd til Lin Biao ble han utrensket etter Lins død i 1971.
Vegakameratene
Vegakameratene (stiftet 24. april 2008) er et norsk futsallag basert i Trondheim, med røtter fra øya Vega i Nordland. Klubben har deltatt i Eliteserien fra den ble opprettet i 2008/2009, og har siden vært på det høyeste nivået i Norge. Vegakameratene har etter sitt første seriegull i 2010/2011-sesongen etablert seg som Norges ledende futsallag, og forsvart gullet i de tre påfølgende sesongene. Som serievinner har Vegakameratene forsvart Norges ære i Mesterligaen, og ble første norske lag videre til hovedrunden i 2011. I 2014 brøt laget en ny milepæl ved å bli direktekvalifisert til hovedrunden som første nordiske lag.
Vegakameratene (2008-2014)
Vegakameratene tok sitt første seriegull i sesongen 2010/2011. Etter 3-3 mot Horten i første kamp fulgte en rekke med 13 strake seire, som gjorde at seriemesterskapet ble sikret fire runder før slutt. Et 2-3-tap mot Nidaros i 15. serierunde gjorde at laget ble stående med 16-1-1 på 18 kamper, og seriegull henholdsvis 15 og 16 poeng foran Solør og Holmlia på de neste plassene.
For tredje år på rad var altså Vegakameratene Norges representant i Mesterligaen 2013/14, og denne gangen gikk turen til Wien i Østerrike for å spille kvalifiseringsrunde. Etter 6-2 mot tyrkiske Fırat Üniversitesi Elazığ, 2-1 mot Futsal Minerva fra Sveits og 2-2 mot vertene fra Stella Rossa var laget for tredje år på rad klare for hovedrunde, som ble avholdt i Kragujevac, Serbia. Her ble det 0 poeng og sisteplass etter henholdsvis 0-3 mot CF Eindhoven fra Nederland, 1-5 mot serbiske Ekonomac Kragujevac og 0-2 mot kroatiske MNK Nacional Zagreb. I 2013/2014-sesongen skulle Vegakameratene bli det første laget som gikk gjennom serien ubeseiret. Etter uavgjortresultater mot Grorud, Sjarmtrollan og KFUM endte de med 15-3-0 på 18 kamper, som var ett poeng bak poengrekorden fra 2011/2012. Vegakameratene deltok i Norgesmesterskapet for første gang i 2013/2014, og endte til slutt på 2.-plass etter å ha tapt 1-3 mot Grorud i finalen. På veien til finalen ble KFUM slått 3-2 i semifinalen, Tiller 7-6 i kvartfinalen, og Pumas 2-1 i åttedelsfinalen.
Bislett Games
Bislett Games har med to unntak blitt arrangert på Bislett stadion hvert år siden starten i 1966. I 2004, da Bislett var under ombygging, ble stevnet avholdt på Fana stadion i Bergen. I 2020 ble stevnet avholdt under et annet navn og uten publikum på grunn av koronapandemien.
Rød cepola
Rød cepola lever i Atlanterhavet fra De britiske øyer til Senegal og i Middelhavet. Den er aldri funnet i Norge, selv om den lever utenfor kysten av Skottland.
Territorium
Territorium kommer av det latinske uttrykket terra og betyr jord, i betydningen et begrenset landområde eller et rike (i betydningen en suveren stat eller det området (land og sjø) som en stat har jurisdiksjon over, også kalt et statsområde), for eksempel de tre rikene Norge, Sverige og Danmark. Uttrykket kan imidlertid også brukes i andre sammenhenger. I biologisk sammenheng brukes det blant annet til å beskrive et revir, et område som forsvares av ett eller flere individ. Mange fugler blir for eksempel territoriale i hekketiden, spesielt rundt reirområdet. Når ulven danner par vil den også markere et område og forsvare dette, som sitt «spiskammer». Dette området kalles et revir og blir forsvart mot andre ulver og nære artsfrender, for eksempel tamhunder og rever.
SkatteFUNN
SkatteFUNN er en skattefradragsordning for forsknings- og utviklingsinnsats (FoU) i næringslivet. Formålet er å motivere bedrifter som skaffer seg ny kunnskap, informasjon eller erfaring som igjen kan føre til nye eller bedre produkter, tjenester eller produksjonsmåter.
Formelle krav
Skal man være sikret behandling og fradrag for inneværende år, må søknaden sendes elektronisk senest 1. september.
Fotsopp
Fotsoppen lever av døde hudceller og trives derfor på mennesker, men den gjør vanligvis ingen skade i det hele tatt. Den trives aller best i områder som er mørke og fuktige, og forekommer lett hos personer som ofte svetter på føttene.
Galleri Oslo
I 2018 åpnet eierne av bygget for at det kunne bli revet mot at tomtearealet utnyttes høyere på fremtidig bygningmasse på tomten. Aftenposten tok igjen til orde for rivning i 2021, og pekte på at dette vil fjerne en barriere og gi bedre byliv, og at Akerselva dermed vil kunne åpnes. I 2021 startet behandlingen av reguleringssaken som skal klarlegge fremtidige bruksmuligheter for eiendommen. Regulering og rivning vil være avhengig av at Nylandsveibroen rives eller ombygges, og at det blir funnet en ny løsning for Oslo Bussterminal. Bygget er pr 2018 på ca 43.000 kvm. med tillegg av 17.000 kvm. parkering og annet i kjeller.
Barry Island
Barry Island (walisisk Ynys y Barri) er en halvøy som er en del av byen Barry i Vale of Glamorgan, Wales.
Saints Row 2
Spillet utspiller seg i den fiktive byen Stilwater der spilleren styrer den samme rollefiguren fra det forrige spillet, og formålet med spillet er å eliminere tre rivaliserende gjenger som har vokst frem i tidsrommet mellom forløperen og Saint's Row 2. Spilleren kan manøvrere gjennom hele spillet, bruke våpen, og delta i nærkamp. Etter å ha gjennomført det første oppdraget, møter spilleren gjengen «Third Street Saints» og begynner å samarbeide med denne gjengen. Nye oppdrag kan låses opp ved å tjene poeng fra ulike minispill og forskjellige side-oppdrag. Spilleren kan også forårsake kaos over hele byen Stilwater som kan fremkalle potensielt dødelig oppmerksomhet fra politiet eller myndighetene, for eksempel SWAT fra politiet. Spilleren kan bli forfulgt av disse gruppene, frem til man blir arrestert eller drept.
Camilla Prytz
Siden 2016 har hun jobbet som glass- og porselensdesigner for Magnor Glassverk.
Produksjon
Camilla Prytz har hatt 60-70 utstillinger i Norge og utlandet siden hun begynte som kunstner for 20 år siden.
Wilhelm Grube
Liv og virke
Han var elev av St. Petersburg-sinologen Vasilij Vasiljev og Leipzig-lingvisten Georg von der Gabelentz. Han ble promovert i 1860 til Dr. philos., og virket deretter som museumsmann i St. Petersburg og i Berlin, der han i 1892 ble professor i kinesisk og mandsjuisk. Han gjorde særlig gjennombrudd i forskningen rundt de tungusiske språk og giljakisk.
Sobek
Eksterne lenker
Llista de personatges de la mitologia egípcia
Cool Men (film)
Distributører
Filmen ble distribuert av Dimension Films og Metro-Goldwyn-Mayer.
Durra
Durra er en gammel kulturplante av slekten Sorghum i grasfamilien.
Bekkestua
Stedet gjennomgikk på midten av 1990-tallet en rekke større utbygginger og fikk et småbypreg. For dette mottok Bærum kommune Bolig- og byplanprisen i 1998. I dag finnes det blant annet omkring 90 butikker, 10 spisesteder, tre apotek, flere legesentre, post i butikk og Vinmonopol. Bekkestua brannstasjon ble åpnet i 1962 og dekker hele østre Bærum. Ved siden av brannstasjonen ligger hovedbiblioteket i Bærum som ble åpnet i februar 1981.Svømmehallen Nadderudhallen er en toppmoderne svømmehall ved Bekkestua.
Per Kristian Skalstad
Han er utdannet i fiolinspill under Lars Anders Tomter ved Norges musikkhøgskole (1995) og fikk diplom i dirigering under Ole Kristian Ruud fra samme sted (2002). Skalstad har gitt ut en rekke plater med Det Norske Kammerorkester og Oslo Strykekvartett som han startet i 1991. Han var andre konsertmester for Den Norske Operas orkester (1993–2005).
Årefeste
Keiper
Blant brukere av tradisjonelle robåter er det uenighet om hamlebandet skal ligge bare på innsiden av keipnevet, eller om det over åren skal ligge på utsiden. Tollepinn i stedet for hamleband er vanligst på Sør-Veslandsbåter.
Astrid Øyre Slind
Idrettskarriere
Hun kom på sjetteplass i Ski Classics 2015/16, og ble nummer tre sammenlagt i Ski Classics 2016/17. Hun vant løpet Ylläs–Levi Ski Marathon 2018 i Ski Classics 2017/18. Hun kom på fjerdeplass sammenlagt i Ski Classics 2017/18. Hun ble nummer to i Ski Classics 2018/19 der hun vant Reistadløpet og Ylläs–Levi Ski Marathon og kom på andreplass i Engadin Skimarathon og Kaiser Maximilian Lauf.
Den 12. mars 2023 tok hun sin andre pallplass i verdenscupen da hun ble nummer to i den første femmila som ble arrangert for kvinner i Holmenkollen, 0,3 sekund etter vinneren Ragnhild Haga.
Karpato-Ukraina
Ved grenseendringene i 1938 ble Ungarn tildelt områdene med ungarsk majoritet i Slovakia, inklusive det senere ukrainske området. Det som gjensto fikk beholde selvstyre innenfor Tsjekkoslovakia. Polen (støttet av Italia) forlangte at Karpato-Ukraina skulle overføres til Ungarn slik at landene fikk felles grense. Ved forhandlingene i Wien 2. november 1938 ble Ungarn tildelt en liten del av Karpato-Ukraina inkludert hovedbyene Uzjhorod og Mukatsjeve, resten ble okkupert av Ungarn etter Tsjekkoslovakias oppløsning i mars 1939. President Emil Hácha avsatte 6. mars 1939 selvstyreregjeringen i Karpato-Ukraina. Regjeringen i Karpato-Ukraina erklærte landet uavhengig 14. mars 1939 og mottok samme dag et ultimatum fra Ungarn som ga en frist på 24 timer til å oppgi området til Ungarn. Ungarske styrker krysset grensen 14. mars. General Lev Prchala, kommandant for den tsjekkoslovakiske styrkene, lettet veien for de ungarske styrkene slik at de skulle komme tyske styrker i forkjøpet. Ukrainsk milits gikk i dekning i fjellene og drev geriljakrig mot ungarerne og anmodet Tyskland om hjelp uten å få svar. Ungarske styrker nådde 16. mars grensen til Polen. Ukrainsk gerilja holdt stillingen i de nordøstlige områdene i flere måneder mens noen småbyer i det sørøstlige hjørnet med en del etniske rumenere ble besatt av Romania. I sluttfasen av den andre verdenskrigen tok Sovjetunionens hær kontroll over området i 1944. Ved avtale mellom Tsjekkoslovakia og Sovjetunionen av 29. juni 1945 ble området overført til den Den ukrainske sosialistiske sovjetrepublikk. Etter Ukrainas selvstendighet i 1991 ble området til Transkarpatisk området. Hovedstaden er Uzjhorod (ungarsk: Ungvár). Ungarere utgjør fortsatt en betydelig minoritet av befolkningen.
John Warburton Paul
Utmerkelser
Paul mottok en rekke ordener. Han ble i 1959 utnevnt til offiser av Order of the British Empire. I 1962 ble han utnevnt til kommandørridder (KCMG) av Sankt Mikaels og Sankt Georgs orden, med forfremmelse til storkorsridder (GCMG) i 1965. Ved ordensutnevnelsen i 1962 ble han adlet og fikk rett til å føre tiltaleformen sir foran sitt navn.
Stefan Liv
For 2011/2012 sesongen ble Liv overført til Lokomotiv Yaroslavl i KHL.
Den 7. september 2011 omkom Liv i flyulykken i Jaroslavl 2011, da flyet som laget var ombord i styrtet.
Sully (Wales)
Den har navn etter en normannisk adelsfamilie, som skal ha nedstammet fra en av de tolv riddere av Glamorgan. Her ligger Barry gasskraftverk, som eies av Centrica.
Amaunet
Navnet hennes ble også stavet som Amonet, Amaunet, Amentet, Amentit, Imentet, Imentit, og Ament og har betydningen «den skjulte». Hun var opprinnelig gudinne for elven i Aswanområdet. Takket være Nilens årlige oversvømmelser som ga fruktbare avlingene ble hun fruktbarhetsgudinne, og assosieres i tillegg med lettsindighet. Hun ble referert til som «moren som er far», og i dette hadde hun ikke behov for noen ektemann.
Johan Christian Castberg
Castberg var bror av Katti Wankel.
Justin Gatlin
2017
I VM i friidrett 2017 vant han 100 meter, foran Christian Coleman og Usain Bolt. Han løp på 9,92 i finalen, som var en forbedring av hans egen verdensrekord i Masters-klassen. Publikum på Olympiastadion i London buet da han løp, og under premieutdelingen. Usain Bolt skal ha sagt til Gatlin at han ikke fortjente buingen etter finaleløpet, mens Sebastian Coe uttalte at Gatlin burde blitt utestengt for alltid etter de to dopingsakene.
Kükenthaløya
Øya har fått navn etter professor Willy Kükenthal (1861–1922), en tysk zoolog og oppdager. Han var med på ekspedisjoner til Arktis og Spitsbergen i 1886 og 1889.
Bom (turn)
Bom er et apparat med en vannrett bjelke hevet over bakkenivå benyttet i turnøvelser for kvinner. Bommen er 125 centimeter høy, 5 meter lang og 10 centimeter bred.
Bom er med som olympisk øvelse i turn for kvinner. Det er mange forskjellige øvelser på bom,og kan brukes av barn også.
Tai chi chuan
Tai Chi er en kampsport hvor bevegelsene ofte blir praktisert som terapi for å bedre helse, særlig innenfor muskel- og skjelettplager, og øke livslengde og livskvalitet i form av mindre opplevd stress, gjerne i den grad at all tilknytting til kampsport blir ignorert. Bevegelsene blir ofte beskrevet som grasiøse og vakre å se på. Tai chi har tidligere blitt klassifisert som en intern kampsport. Med intern menes myke bevegelser, for eksempel normal sakte gange utad som samtidig forbereder ett skritts bevegelse forover, bakover eller til siden uten at den indre forberedelsen er synlig for motstanderen. Og det indre oppleves som meningsfullt og kraftfullt for utøveren.
Tai chi ved medisinske tilstander
Forskning tyder på at tai chi kan være nyttig for forebygging, behandling og/eller rehabilitering av en rekke medisinske tilstander, inkludert (men ikke begrenset til): Fibromyalgi, artritt , ankylosing spondylitis (Bechterevs sykdom) ,lav bentetthet , hjerte- og karsykdom , hjertesvikt , høyt blodtrykk , Parkinssons sykdom  , slag , søvnproblemer og gonartrose.
Fylkesvei 578
Frem til 2019 hadde veien betegnelsen fylkesvei 267 (Hordaland).
Pluralis
På norsk brukes ofte begrepet «flertall» eller «flertallsform» i stedet for pluralis.
Telemarksbakken
Telemarksbakken var en hoppbakke i Skien i Telemark. Den hadde K-punkt 93 meter og var arena for NM normalbakke i 1988. Bakkerekorden var 98 meter, satt av Håvard Lie 25. januar 1997 og Wilhelm Brenna 24. januar 1999, begge i norgescupen. Bakken lå på nordøstsiden av Rugtvedtkollen i bydelen Klyve, ikke langt fra kommunegrensa til Porsgrunn. Telemarksbakken lå like nord for hoppbakken Rugtvedtkollen, som var NM-arena i 1952 og som i modernisert utgave fremdeles eksisterer.
Delirious?
Cutting Edge
Det hele startet i 1992, da bandet spilte på et månedlig arrangement i hjembyen deres, Littlehampton. Etter hvert ble både arrangementet og bandet mer og mer populært, og det ble gitt ut to plater med låter som bandet hadde laget. Cutting Edge 1&2 og Cutting Edge 3&4 inneholdt en ny form for lovsang, mer moderne enn det meste som var blitt skrevet frem til da. I Could Sing Of Your Love Forever og I`m Not Ashamed er sanger som blir spilt i kristne band den dag idag. Men selv om bandet kjapt ble populært i England, var det først da vokalisten Martin Smith og bassisten Jon Thatcher var involvert i en alvorlig bilulykke, og Smith ble liggende på sykehus i flere uker, at de fikk tenkt seg om og valgte å spille i bandet på fulltid, nå under navnet Delirious?.
Audio Lessonover og World Service
Imens Glo tok verden med storm, arbeidet bandet med et nytt album. Sensommeren 2001 kom det ut, og mottakelsen av Audio Lessonover var blandet. Det var mer rockepreget enn noen gang, og bandet hadde beveget seg inn i en stil de svært lite hadde vært innom tidligere. Selv om mange likte det, var det også mange som mente at Delirious? burde holdt seg til det de var best til, nemlig banebrytende lovsangsmusikk. Selv med populære låter som Take Me Away og Fire ble Audio Lessonover (som faktisk er et anagram for "Radio One Loves Us") deres dårligste album, både salgs- og kritikkmessig.
I tillegg hadde fansen (og andre) fått muligheten til å høre bandet så godt som live, i form av dobbelt-CD`en Access:d, som inneholdt 25 sanger live. En fantastisk CD, som solgte unna på begge sider av atlanteren. Vi fikk også Archive:d, deres første DVD, som blant annet inneholdt de to tidligere utgitte VHS`ene.
Countdown to Ecstacy
Countdown to Ecstasy er det andre albumet fra det amerikanske jazz/rock-bandet Steely Dan, utgitt i juli 1973. Albumet ble skrevet og innspilt mellom konsertene for albumet Can't Buy a Thrill. Tekstene på dette albumet er ifølge Donald Fagen delvis selvbiografiske, og han nevner dette som sin favoritt blant album fra Steely Dan.
Norgesmesterskapet i fotball for menn 1938
Dette var fjerde gangen Fredrikstad vant et Norgesmesterskap. 12 000 tilskuere overvar kampen på Briskeby gressbane på Hamar. Dommer var Finn Amundsen,.
Øysand
Skrivemåtene Øysandan og Øysanden er også blitt brukt, men neppe i muntlig språk. Den tradisjonelle dativformen er på Øysaɲɲa. Statens kartverk reiste i 2012 navnesak for å rydde opp i skrivemåtene.
Niokolo-Koba nasjonalpark
Niokolo-Koba nasjonalpark ligger sørøst i Senegal, på grensen til Guinea. Parken omfatter 913 000 hektar. Den ble fredet som viltreservat i 1926, som nasjonalpark i 1954 og utvidet fire ganger på 1960-tallet. Den har vært verdensarvområde siden 1981.
Caprivi (region)
Befolkning
Ved folketellingen i 2011 hadde regionen en folkemengde på 90,596.
Uranienborg
Uranienborg er et strøk på Oslos vestkant i Bydel Frogner i Oslo, og tidligere en del av Bydel Uranienborg-Majorstuen (1988-2003). Boligstrøket er ettertraktet og populært blant barnefamilier og består av bygårder, vesentlig fra slutten av 1800-tallet.
Erongo (region)
Omaruru, Karibib og Okombahe/Uis/Tsubeses-områdene ligger alle i en halvtørr landbruksregion og har et homogent landbruksmønster som hovedsakelig er kvegdrift. Det kombinerer også fellesdrift med kommersielt landbruk. Behovet for produksjon og markedsføring er derfor lignende og landbrukssamfunnet har felles interesser som særpreger deres område fra Okahandja eller Otjiwarongo-områdene viss behov mer er sentrert rundt industrielt landbruk.
Uranienborg
Avgrensning
Uranienborg har dermed Briskeby i nord og vest, Homansbyen i øst, og strøket som kalles Bak Slottet i sørøst.
VM i ishockey for menn 2010
Elitedivisjonen
VM for elitedivisjonen ble arrangert i Tyskland mellom den 7. og den 23. mai 2010. Det var det 74. verdensmesterskapet i ishockey. Åpningskampen 7. mai 2010 mellom Tyskland og USA ble spilt på Veltins-Arena med 77 803 tilskuere, verdensrekord for ishockey.
Juniorsymfonikerne
Juniorsymfonikerne er et symfoniorkester. For Juniorsymfonikerne betyr det i praksis en besetning med fiolin, bratsj, cello, kontrabass, fløyte, obo, klarinett, fagott, valthorn, trompet, trombone, tuba og slagverk.
VM i ishockey for menn 2010
Divisjon I
Gruppe B
Pretzel Logic
Sporliste
Alle låtene er skrevet av Walter Becker og Donald Fagen, unntatt der hvor annet er notert.
Guinevere
Guineveres karakter
Siden Arthur vet at Lancelot og hans familie vil stoppe henrettelsen setter Arthur mange av sine riddere til å forsvare brenningen, men Gawain nekter å delta. Lancelot kommer og redder dronningen. I løpet av slaget blir Gawains brødre Gaheris og Gareth drept. Dette sender Gawain inn i et så kraftig raseri at han presser Arthur til å gå til krig mot Lancelot. Når Arthur drar til Frankrike for å kjempe mot Lancelot etterlater han Guinevere hos Mordred. Mordred har planer om å gifte seg med dronningen og ta Arthurs trone. I en del versjoner samtykker Guinevere til Mordreds forslag, men i andre skjuler hun seg i Tower of London og tar deretter tilflukt i et nonnekloster. Når Arthur hører om forræderiet drar han tilbake til Britannia og dreper Mordred ved Camlann. Hans egne sår er så store og alvorlige at han blir fraktet til øya Avalon. Guinevere møter Lancelot for en siste gang, og drar deretter tilbake til klosteret hvor hun blir resten av livet.
Bortførelse av Guinevere
Dette er den tidligste skriftlige fremstilling av Guineveres bortførelse, en av de tidligste og den vanligste episoden i legenden om kong Arthur. En tilsynelatende beslektet redegjørelse synes å være skåret inn i arkivolt til katedralen Duomo di Modena i Modena i Italia som antagelig går forut for Caradocs fortelling. Her nærmer «Artus de Bretania» og Isdernus seg et tårn mens «Mardoc» holder «Winlogee», mens på den andre siden kjemper Carrado (antagelig Carados) mot Galvagin (Gawain) og mens ridderne Galvariun og Che (Kay) nærmer seg. «Isdernus» er ganske sikkert en inkarnasjon av Yder, en keltisk helt hvis navn opptrer i Culhwch og Olwen, og som var Guineveres elsker i en nær glemt tradisjon som er nevnt i Culhwch ac Olwens Tristan-fortelling og reflektert i den senere Roman de Yder. Den walisiske poet Dafydd ap Gwilym henspiller på Guineveres bortførelse i to av sine dikt, og middelalderforskeren Roger Sherman Loomis antyder at denne fortellingen viser at «hun hadde arvet rollen til en keltisk Persephone».
Freia-salen
Salen var den mest moderne kantine i sin tid, og vakte oppmerksomhet langt ut over Norges grenser. Freia-salen er bygget i karakteristisk funkis, og har store vinduer ut mot Freia-parken med overlys fra taket. Veggene er kledt med bjørkepanel med aluminiumslister. Møblene i kantina er bygget i lys bjørk, og de originale møblene fra 1916 er fremdeles i bruk i dag.
IJssel
IJssel er en elv i Nederland. Med IJssel menes den Gelderse IJssel, ikke å forveksle med elven Hollandse IJssel som ligger øst for Rotterdam.
Mellom Deventer og Hattem utgjør elven grensen mellom provinsene Gelderland og Overijssel, mens hoveddelen av elveløpet ligger på Overijssel-grunn. Ovenfor Kampen og det lille tettstedet IJsselmuiden former elven et lite delta av sidegrener, som dog alle er demmet opp.
Historie
Sannsynligvis oppstod elven IJssel ca. 12 f.Kr. da den romerske feltherren Nero Claudius Drusus lagde forbindelse mellom Rhinen og Den Gamle IJssel gjennom en kanal som ble kalt Fossa Drusiana. Dette er i dag begynnelsen av IJssel. Romerne bygde denne kanalen fordi de ville flytte rikets grense fra Rhinen til Elben (som de ikke lyktes med). De ville bruke Fossa Drusiana for å kunne nå Flevo Lactus (innsjø hvor Flevoland er idag) og IJsselmeer sjøveien.
Marit Slagsvold
Karriere
I 2003 utgav Slagsvold boken Venner for harde livet; skråblikk på moderne vennskap sammen med Birgitte Lange, og i 2008 boken Ung sorg, sammen med Birgitte Gjestvang, om unge mennesker som har mistet noen av sine nærmeste.
Grøt
Grøtmelet inneholder stivelse, slik at koking over tid fører til at massen tykner. Brukes for lite væske, får man pudding.
Borgartings kristenrett skriver om tillatt helligdagsarbeid: «Grøt kan en koke enten det er helg eller søkn, for den er så hellig at ingen skal bøte for å gjøre det.»
Osiris
Etymologi
David Lorton (1985) foreslo at wsjr er sammen satt av morfemene set-jret i betydningen «rituell aktivitet», og hvor guden er den som mottar den. Wolfhart Westendorf (1987) har foreslått en etymolog fra waset-jret, «hun som bærer øyet».
Osiris-myten
Kulten til Osiris (som var en gud hovedsakelig for regenerasjon og gjenfødelse) hadde en særskilt sterk interesse i konseptet udødelighet. Plutark gjenfortalte en versjon av myten hvor Set (Osiris’ bror) konspirerte mot Osiris med syttito medskyldige (som ikke spesifiseres nærmere), og sammen med dronningen av Etiopia, som her må forstås som Nubia. Set greide å lure sin bror ned i en kiste, og da han lukket lokket, lot han den forsegle med bly og kastet kisten i Nilen. Osiris’ hustru Isis lette etter hans levninger inntil han fant ham inne i stammen på et tamarisktre. Denne trestolpen holdt opp taket på et palass i byen Byblos ved kysten av Fønikia. Hun fikk fjernet kisten og åpnet den, men Osiris var allerede død.
Halden
Visstnok var vi ikke mange, men vi strakk dog til, da vi prøvdes noen gange, og det stod på spill; ti vi heller landet brente enn det kom til fall; husker bare hva som hendte ned på Fredrikshald!
Historie
Etter unionsoppløsningen i Karlstad, 1905 ble Halden demilitarisert og samtidig tapte byen mye av sitt kommersielle omland.
Byen endret i 1928 navn fra Fredrikshald til Halden.
Klima
Det har blitt drevet meteorologiske målinger i regi av met.no i Halden fra 1884. Høyeste og laveste offisielt registrerte temperaturer i kommunen er henholdsvis 32,0 grader 8. august 1975 på Prestebakke og −33,7 grader 15. januar 1893 på Krappeto.
Samferdsel
Østfoldbanen trafikkerer strekningen fra Halden til Oslo. Kornsjø stasjon i Halden kommune er den norske grensestasjonen på jernbanen mellom Oslo og Göteborg. Jernbanen fra Halden og inn i Sverige ble bygd som en privatbane, Dalslandsbanen, som åpnet i 1897. Den ble bygd for norske penger og skulle gi Halden et større omland. Den kalles i dag Norge/Vänerbanan og betegnes noen ganger som Norgebanan.
Skole og helse
Halden videregående skole har fire studiesteder. Skolen har ca. 1200 elever og 250 ansatte og er blant de største i fylket.
Kulturminner
Byen er gjentatte ganger herjet av brann. Etter den siste store bybrannen i 1826, ble mesteparten av sentrum bygget opp på nytt i løpet av ganske kort tid. Dette har gitt byen et enhetlig arkitektonisk preg; Halden er den norske empirebyen. De tre G-ene i norsk arkitekthistorie, Garben, Grosch og Gedde, virket alle i Halden i denne tiden.
Idrett i Halden
På grunn av mildt klima og snøfattige vintre, er området dårlig egnet for skisport. Halden skiklubb konsentrerer seg derfor om orientering, noe som passer godt i det skogrike omlandet. Byen har både fostret og tiltrukket flere dyktige orienteringsløpere. Som de fleste andre steder i Norge, er fotball den mest populære idretten i Halden. Kommunen har HK Halden som spiller i eliteserien i håndball og som spilte cupfinale med Larvik HK desember 2014. Kommunen har flere fotballag, bl.a. Berg IL, IDD SK, TTIF og det største av dem, Kvik Halden vant cupfinalen i fotball i 1918 etter å ha slått Brann 4-0 i finalen, og spiller pr. 2016 i 2. divisjon. Den lokale volleyballklubben Halden volleyballklubb, har spilt tidligere i eliteserien. I tillegg holder Halden Basketballklubb, Halden Topphåndball, HK Haldens damer og Halden Tennisklubb høyt nivå. Halden kommunes idrettslag er organisert under Halden idrettsråd. Ishockeylaget Comet Halden stiftet 1. desember 1961 spiller i Fjordkraft-ligaen siden 2023/24 sesongen etter å ha spilt 14 år i 1. divisjon ishockey for menn, og er Haldens eneste idrettslag som spiller i eliteserien per. 2023. Etter at Oslo-klubben Manglerud Star ikke fikk innvilget lisens for sesongen 2023/2024, fra Norsk ishockeyforbund. Ble Comet Halden tilbyde eliteseriespill, noe som Comet Halden sa ja til.
I Halden ligger også et av Norges få curlinganlegg, i tilknytning til Halden Ishall. Flere lag fra Halden Curling Club har vunnet norgesmesterskap.
Kommunestyrevalget 2011
Ved kommunestyrevalget høsten 2011 ble det et borgerlig flertall, og Thor Edquist fra Høyre ble valgt til ordfører.
178 Belisana
178 Belisana er en hovedbelteasteroide. Den ble oppdaga den 6. november 1877 av Johann Palisa fra Pula. Den er oppkalt etter den keltiske gudinnen Belisama.
Ekstremværet Mona
Forløp
De høyeste bølgehøydene i 2005 ble målt den 12. desember i området ved Haltenbanken i forbindelse med Mona. Bølgebøyen på Norne, målte 11 m i signifikant bølgehøyde som maksimum.
Nedbør
Nedbøren er målt mellom kl. 07 den 11. desember og kl. 07 den 12. desember.
Finnsnesvannet
Finnsnesvannet er et lite vann (ca. 15 dekar) midt i Finnsnes. Sammen med Arvid Hanssens plass er vannet Lenvik kommunes tusenårssted. Vannet er kjent for de små flytende husene som settes ut hver sommer. Det er en fontene i vannet. I tilknytning til Finnsnesvannet ligger en utescene. I mørketiden tennes dessuten hvert år «Adventsparken», en lysdekorasjon som strekker mellom trærne i parken rundt vannet.
Kilometrering
Jernbanenettet
Stoppebukken på spor 8 på Østbanestasjonen dannet nullpunkt for kilometreringen på de østgående baner (Østfoldbanen, Hovedbanen, Kongsvingerbanen, Dovrebanen, Rørosbanen, Gjøvikbanen og Bergensbanen over Roa). Av praktiske årsaker ble nullpunktet beholdt da Oslo Ø ble bygget om til Oslo S og selve stasjonen flyttet noe østover, og ligger derfor 0,27 km inne i Oslotunnelen, under det såkalte DA-bygget. Det gjør imidlertid at Oslo S' kilometrering ikke er 0,00 km, men 0,27 km, og at kilometreringen på østgående baner avviker fra faktisk avstand fra Oslo S. F.eks. er kilometreringen til Lillestrøm 20,95 km (langs Hovedbanen), mens avstanden til Oslo S er noe kortere, dvs. 20,68 km.
Naturiststrand
En naturiststrand eller nudiststrand er en strand som er åpen for alle og der brukerne normalt ikke har klær. Strendene er ofte eid eller kontrollert av en naturistorganisasjon. Ved bruk kan man måtte betale for oppholdet eller for medlemskap.
Otl Aicher
Otl Aicher, også kjent som Otto Aicher (født 13. mai 1922, død 1. september 1991) var en av de mest betydningsfulle grafiske designere i Tyskland i andre halvdel av det 20. århundre.
Assia Djebar
De fleste av Djebars verk handler om de hindringer som kvinner møter, og hun er ikke minst kjent for sin feministiske kamp for likestilling mellom kjønnene.
Flyulykken i Jaroslavl 2011
Reaksjoner
Presidenten i Det internasjonale ishockeyforbundet, René Fasel karakteriserte flyulykken som «the darkest day in the history of our sport» («den mørkeste dagen i vår idretts historie»).
Rasmus Bengtsson
Rasmus Bengtsson (født 26. juni 1986) er en svensk fotballspiller som fra 4. mars 2021 er klubbløs.
Edelmetaller
Edelmetall er en betegnelse på metaller som er motstandsdyktige, eller lite reaktive, for korrosjon og oksidasjon i motsetning til de fleste andre metaller. Eksempler på disse er gull, sølv, platina og rhodium.
Mette Jacobsen
Hun har vunnet 36 EM- og VM-medaljer og deltatt ved fem OL. Som den eneste svømmer har hun vært finalist ved alle fem OL. 15. november 2006 meddelte hun at hun ikke lenger kunne honorere kravene til å være landslagssvømmer, og konsekvensen var derfor at hun måtte stoppe sin meget lange karriere.
Mark Vedres
Han studerte en del i Firenze og Paris. Kubismen ble i mellomkrigstiden en viktig del av livet hans, og de fleste skulpturene han lagde etter det var i de fleste tilfeller preget av kubismen på eller annen måte.
Johannes Møllehave
Møllehave har skrevet en rekke bøker om kristendom og hadde en særlig interesse for forfattere som Søren Kierkegaard, H.C. Andersen og Storm P. I 2007 ble en av hans bøker analysert i en doktoravhandling av den svenske teologen Sören Dalevi. Avhandlingen hadde tittelen ''Gud som haver barnen kär? Barnsyn, gudsbild och Jesusbild i «Barnens bibel» och «Bibeln i berättelser och bilder»''.
Heinrich Mann
I eksil, forfatterskap
Mann var også aktiv som essayist og publisist. Han var fra ung alder av en demokratiforkjemper i det autoritære keiserriket, og allerede fra starten av første verdenskrig en markant krigsmotstander, og han advarte tidlig mot nasjonalsosialismen.
Musikkpaviljongen i Bergen
Restaurering
I 1999-2000 ble Musikkpaviljongen restaurert av Sivilarkitektene Andersen og Irgens AS, ved Per Morten Ekerhovd og K. H. Irgens. Musikkpaviljongen leies i dag ut av Bergen kommune.
Ærø kommune
Ærø kommune er en dansk kommune som omfatter øyen Ærø og tilhørende småøyer i den Sydfynske skjærgård sør for Fyn, i Region Syddanmark. Kommunen oppstod gjennom kommunereformen 2005–07 med virkning allerede fra 1. januar 2006, det vil si ett år før de øvrige kommunesammenslåingene i Danmark trådte i kraft. Fra 1. januar 2006 til 31. desember 2006 lå kommunen i Fyns amt. Kommunesenteret er Ærøskøbing.
Finnsnes
I tilknytning til kulturhuset ligger Senja rådhus (1977). Finnsnes kirke er fra 1979.
Kommunikasjon
Finnsnes har hurtigbåtforbindelse til Tromsø og Harstad. Hurtigruten har også anløp her. Nærmeste flyplass er Bardufoss lufthavn i nabokommunen Målselv, ca. 45 min kjøring fra Finnsnes (via fylkesvei 855 og europavei 6). Flyplassen trafikkeres flere ganger daglig av Norwegian, med avganger til Oslo.
Aiden McGeady
Aiden John McGeady (født 4. april 1986) er en irsk-skotsk fotballspiller som spiller for Hibernian FC.
Juniorkarriere
Som den unge, lovende spilleren han var ble han fulgt opp tett av flere toppmanagere, deriblant Alex Ferguson. Han fikk tilbud om prøvespill i både og Manchester United, men fulgte hjerte som banket for Celtic.
Jacob (figur)
Jacob (Latin: Iacob) er en fiktiv figur i den amerikanske TV-serien Lost som fulgte livene til en gruppe overlevende etter en flystyrt på en øde og mystisk øy i Stillehavet. Han ble spilt av Mark Pellegrino.
Mortensrud
Den mest kjente bygningen er Mortensrud kirke, som har fått mye oppmerksomhet grunnet arkitekturen.
Grok
Det ble forøvrig stiftet et (kvasi)religiøst samfunn: Church of All Worlds som sentrerte seg om bl. a. dette begrepet.
181 Eucharis
181 Eucharis er en hovedbelteasteroide. Den ble oppdaga den 2. februar 1878 av Pablo Cottenot fra Observatoire de Marseille i Marseille. Den er oppkalt etter nymfen Eucharis.
Tina Nordström
Hun ble av Aftonbladet kåret til «Årets TV-personlighet» i klassen kvinne (2001 og 2003), og i 2002 ble hun tildelt Edvardpriset for 2001.
Leif Panduro
Andre verdenskrig
Dagen etter at faren var henrettet, leste Panduro om drapet i et kort Ritzau-telegram i avisen: «Onsdag kl 8:30 ble cand.polit. Aage Petersen og fullmektig i Magistratens 2.avdeling, cand.jur. Vikelsø-Jensen, drept i Nørre Allé i Glostrup». Han arvet den jakken hans far hadde hatt på seg da han ble skutt, og kalte den for «den med 9-mm-møllhullene». Få måneder etter krigen så han for første gang fotografiet av sin døde far i Ernst Mentzes bok 5 Aar – Besættelsen i Billeder. I intervju med Branner sa han: «Da er altså alt feil ved meg? Men hvilken skyld hadde jeg i at min far var nazist?...Han het Petersen og jeg Panduro. Men jeg levde alltid med skrekken for at det skulle bli oppdaget. Til sist hadde jeg konstant skyldfølelse...Jeg hadde skapt mitt hemmelige rom, men utvendig ble jeg til en maske, stiv. Og har man fortrengt, da tør man ikke mer å leve med angstens mange ansikter.»
Forfatter
Da Panduro døde av hjertelammelse bare 53 år gammel, ble det opplevd som et nasjonalt tap. Men som den store og humoristiske menneskekjenneren han var, lever dramatikken hans videre som tradisjon og inspirasjon for fjernsynsproduksjoner.
Dilma Rousseff
Brasils gruve- og energiminister
Etter at Lula da Silva vant presidentvalget i 2002 utnevnte han overraskende Rousseff til gruve- og energiminister.
Presidentvalget 2010
Den 31. mars 2010 gikk Rousseff av som stabssjef for å kunne stille som kandidat til presidentvalget samme høst. I første valgomgang 3. oktober fikk hun 46,91% av stemmene, og gikk videre til andre omgang, sammen med José Serra fra PSDB, som inntil valgkampen hadde vært guvernør i delstaten São Paulo. I andre valgomgang 31. oktober fikk hun 56,05% av stemmene, og ble dermed valgt til Brasils neste president. Hun ble innsatt 1. januar 2011.
Osvatn kraftverk
Osvatn kraftverk er et vannkraftverk ved Tysso i Osterøy kommune i Vestland. Kraftverket bruker vann fra Øvre- og Nedre Botnavatn.
Christine Goitschel
Christine Goitschel (født 9. juni 1944 i Sainte-Maxime) er en tidligere fransk alpinist. Hun er søsteren til Marielle Goitschel.
Økern
Knutepunkt
Økern næringspark ligger i hovedsak på sørsiden av Østre Aker vei, mye sentrert rundt Kabelgata og Tårngata. En rekke bedrifter er lokalisert her, som NAVs Hjelpemiddelsentral, Teknologisk Institutt, Toyota Oslo og Kuben yrkesarena med Kuben videregående skole og Fagskolen Oslo. Aspelin Ramm er aktive i området for utleie av forretningsbygg i samarbeid med OBOS. Oxer eiendom eier bygningsmassen i mellom Kabelgaten og Tårngata. Standard Telefon og Kabelfabrik var lenge områdets største arbeidsplass med opp mot 4000 ansatte på 1950- og 1970-tallet.
Arvid Berglind
Arvid Berglind (født 4. januar 1924, død 7. juli 2009) var en norsk jernbanearbeider og politiker (Ap) som var fylkesordfører i Buskerud fra 1972. Han ble gjenvalgt for perioden 1976 til 1979, da var det direkte valg til fylkestinget for første gang.
Drømmehagen
Skaperne av serien har uttalt at den er ment å være både avslappende og underholdende for ett- til treåringer. Hundre episoder ble laget til BBC, og serien hadde et budsjett på 14,5 millioner pund.
Handling
I 2007 vant Drømmehagen barnas BAFTA for «Pre-School live action».
Figurer
Plinky Plonken er et luftskip med en rekke bevegelige finner og en stor propell bak. Figurene i hagen bruker ofte Plinky-Plonken til å reise rundt i skogen, og får «Plinky Plonk-juice» på reisen. . I tillegg til at luftskipet lager klinkelyder og tutelyder, kommer av og til prompelignende lyder da den tar opp og slipper ut luft. I likhet med Ninky Nonken, flyr Plinky Plonk rundt på egen hånd, og er større på innsiden enn på utsiden.
Sendinger
Programmet ble i Norge sendt før barne-TV for litt eldre barn på NRK Super ut 2009. Fra januar 2010 ble det flyttet til formiddagen, noe som medførte stor fortvilelse hos mange småbarn og engasjement hos mange småbarnsforeldre.
Leker
Ragdoll Productions signerte en avtale med leketøysprodusenten Hasbro om tilvirkning av drømmehagenprodukter lenge før serien ble sendt på BBC. Det er laget små dukker og bamser av figurene, samt en del andre leker.
Radio ØB
Radio ØB ble kåret til «Årets nettradio» i 2006, noe som ble en fjær i hatten for radioleder Marius Park Pedersen.
Veluwe
Store deler av Veluwe består av åser som er skapt i istiden, og dets høyeste punkt er 110 meter. Området er rik på bekker og småelver; noen naturlige, noen utgravd. Langs disse bekkene finnes flora og fauna som er uvanlig i nederlandsk natur for øvrig.
Leonor av Spania
Som tronfølger har hun titlene fyrstinne av Asturias, fyrstinne av Gerona, fyrstinne av Viana, hertuginne av Montblanc, grevinne av Cervera og frue av Balaguer.
Ernesto Teodoro Moneta
Han ble tildelt Nobels fredspris i 1907, for sitt arbeid i pressen og i fredskonferanser, både offentlig og privat, for å skape forståelse mellom Frankrike og Italia.
Viktor Prjazjnikov
Viktor Romanovitsj Prjazjnikov russisk: Виктор Романович Пряжников (født 23. desember 1933 Elektrostal, død 17. april 2008 i Moskva) var en sovjetisk ishockeyspiller som deltok i de olympiske vinterleker 1960 i Squaw Valley.
Bokmål
Skriftspråkets opprinnelse
Norske diktere hadde siden midten av 1700-tallet benyttet særnorske ord i det danske skriftspråket, men det var først på 1830-tallet at ønsket om et norsk skriftspråk ble klart uttrykt. Det begynte med Henrik Wergeland, som forsvarte bruken av norske ord i diktning og folkeopplysning med det mål å skille ut et selvstendig norsk skriftspråk. Dette møtte sterk motstand fra konservative kretser. Striden utspilte seg først og fremst i Det Norske Studentersamfund, der Johan Sebastian Welhaven og Peter Andreas Munch var Wergelands fremste motstandere.
Mens Wergeland begrenset seg til en leksikalsk fornorsking, tok først Ludvig Kristensen Daa og senere særlig Knud Knudsen til orde for ortofone eller lydrette rettskrivingsprinsipper etter inspirasjon av den danske ortofonibevegelsen. Etter Knudsens initiativ ble noen av de ortofone rettskrivingsprinsippene vedtatt av kirkedepartementet i 1862. Det gjaldt avskaffelsen av stum e (faae → faa), doble vokaler (Meel → Mel, Miil → Mil, Huus → Hus), c, ch og q for /k/ (Control → Kontrol, Charakteer → Karakter, qvalm → kvalm), og ph for /f/ (Philosoph → Filosof). Disse forslagene var også fremmet i Danmark, så vedtaket var ikke et sterkt tegn på norsk språklig uavhengighet.
Monsun
Beskrivelse
Asiatisk sommermonsun: Sommermonsunen fra juni til september kommer med vind og regn fra sørvest inn over det indiske subkontinent og mot Himalaya. I noen områder er det så mye som 10 000 mm nedbør i denne perioden
FLK «Ronald» (1920)
DS «Mafuta»
«Mafuta» var under alliert kommando under andre verdenskrig, og ble etter krigen tilbakelevert til de belgiske eierne. I 1948 ble hun så solgt til Jahre-gruppen (Anders Jahre, Svend Foyn Bruun og Anton von der Lippe).
Langeland kommune
Kommunalvalg
A – Socialdemokraterne 3
Surtshellir
Surtshellir er en 1,970 meter lang lavagrotte i Hallmundarhraun ca. 7 km fra Kalmanstunga på Island. Surtshellir ble til tidlig på 900-tallet ved at lettflytende lava har størknet på overflaten mens den underliggende lava har rent videre. Rett ved er Stefánshellir som stammer fra samme utbrudd, men storknet lava har stengt åpningen mellom de to grottene. Til sammen er de ca. 3,500 meter.
Hognfjorden
Fylkesvei 82 går over Kvalsaukan bru over den ytre delen av Hognfjorden. Brua ble åpnet i 1975. Fra Holmen går fylkesvei 960 på nordsiden av fjorden til Eidbukta og over Godfjordeidet til Godfjorden. Fra Osvoll går kommunal og privat vei gjennom Osvolldalen til Sørfjorden, og privat vei videre til Gombogen i Kvæfjord.
Sjøsanden
Ved Sjøsanden finner man også Sjøsanden Næringshage.
Tankesmie
En tankesmie eller tenketank (fra engelsk: think tank) er en organisasjon som gir råd, utvikler og formidler ideer om politikk, næringsliv eller andre samfunnsspørsmål. Tankesmier har ofte som mål å fremme perspektiver fra en bestemt politisk ideologi i samfunnsdebatt, eller de er knyttet til et politisk parti.
Kringla
Teaterstykket Selskabet "Kringla"
P.J.Collett var venn og partifelle av Welhaven, og nevø av Jonas Collett. P.J. Collett var forlovet med søsteren til Henrik, Camilla. Collett tilhørte den konservative, danskvennlige Intelligens-kretsen med Welhaven i spissen, og det er først og fremst denne grupperingen som karikeres i farsen. Personer og hendelser blandes inn i stykket og gjenspeiles i farsens ulike konfliktfelt; patrioter mot danomaner, teologer mot jurister, borgerskap mot adel. Sammenhengen mellom selskapets enkle bevertning og dets manglende levedyktighet ble også et tema: i 1839 skriver han: Først født i fjor, iaar du hæves. Æsopi Frø, du brast forgjæves. Men krev ei Styrke af et Skind, Som fyldes kun af The og Vind.
Europavei 429
Europavei 429 går mellom Tournai og Halle i Belgia. Veiens lengde er 75 km.
Karas (region)
Regionen domineres av små landbruksområder der det hovedsakelig drives oppdrett av sauer eller geiter. Viltgårder og irrigasjonslandbruk finnes langs Naute-demningen og Oranje-elven som har blitt stadig viktigere.
Øster Højst
Skoler
Øster Højst skole er en kommunal folkeskole, som også tilbyr skolefritidsordning (SFO) for barn fra førskolealder til 4. klasse. På grunn av en del tysktalende innbyggere er det også en egen privatskole for elever i 1. – 7. klasse, «Deutsche Schule Osterhoist», som også driver barnehage. Hvert år arrangeres «Højst Aktiv uge 36», hvor det i samarbeid med skolene og borgerforeningen tilbys en mengde aktiviteter for barn og unge.
Ballesvik
Ballesvik er ei bygd og en grunnkrets i Senja kommune i Troms og Finnmark. Bygda ligger på øya Senja nordvendt mot Norskehavet, innerst i Ballesvika. Innenfor vika er det en stor slette, før stigningen starter sørover opp mot Ballesvikskaret. Fylkesvei 86 går gjennom bygda, langs østsiden av vika over Ranen og deretter over Tolmyran og Ballesvikskaret, før den fortsetter mot Gryllefjord. Østover går veien mot Hamn og videre mot Finnsnes. Ballesvik har postnummer 9385 Skaland.
Det er tre kjente fjell i Ballesvik; Helland i nordøst, Tolen i sørøst, og Jesla i sørvest. Storsteinneset er kystgrensen mot Hamn, og i nordvest ligger Tortenberget. Grensen mot Teistevik går omtrent midt mellom Tortenberget og Hundevika i Teistevika.
Det går sti på begge sider av Ballesvikelva opp til Ballesvikvatnet, men stien på sørsiden er best å gå om man skal gå videre opp på Tolskaret. Der ligger to fiskevann; Litje Tolvatnet og Stor Tolvatnet.